93 226 néző leste Gerrard és Suárez csatáját
Többek közt Barcelona - LA Galaxy mérkőzést rendeztek az Amerikában zajló nemzetközi Bajnokok Kupájában. A két egykori liverpooli egymás ellen lépett pályára.
Megkockáztatjuk, ez a 93 226 néző a soccer, azaz a labdarúgás európai változatában nézőcsúcs Észak-Amerikában. Európában is közel lenne ehhez, mivel a Barcelona Nou Campja 99 354 néző képes befogadni. A liverpooli szurkolók biztosan szomorúan látták, amint a meccs előtt klubok ikonja, Steven Gerrard fehérben, míg egykori gólkirályuk Luis Suárez gránátvörös-kékben ölelkezik össze, majd a mérkőzés végén barátságosan mezt cserélnek.

 Forrás: europress

Az már csak csak további bosszúságot okozhatott nekik, hogy miközben a Pool szinte támadó nélkül maradt mára – Sterlinget is eladták a Man. Citynek – , addig a kedd esti mérkőzés 45. percben éppen Suárez lőtte ballal, félfordulatból a meccs első találatát. 

NEMZETKÖZI BAJNOKOK KUPÁJA, EREDMÉNYEK:

BARCELONA–LOS ANGELES GALAXY 2–1 (1–0)
G:Suárez (45.), S. Roberto (56.), ill. Meyer (91.)

PSG–FIORENTINA 4–2 (2–0)
G:Matuidi (35.), Augustin (41., 75.), Ibrahimovic (69.), ill. Joaquín (60.), Rossi (79.)

MANCHESTER UNITED–SAN JOSE EARTHQUAKES 3–1 (2–1)
G:Mata (32.), Depay (37.), A. Pereira (61.), ill. Alashe (42.)
labdarúgás